Prófanir á LED ljósdíóðulömpum lofa góðu Orkusetur og Vistvæn Orka ehf hófu samstarf árið 2009 um smíði og prófanir á ljósdíóðulömpum sem þróaðir eru á Íslandi . Nokkrir LED ljósdíóðulampar hafa hafa verið í prófunum í tilraunagróðurhúsi LBHÍ að Reykjum , Ölfusi frá því í byrjun desember 2009 . Lamparnir sem eru vatnskældir hafa staðist allar væntingar um stöðugt ljósmagn , orku - og kæliþörf . \ 342 \ 200 \ 250 \ 342 \ 200 \ 250 Í lok janúar hófust síðan ræktunarprófanir á papriku í tilraunagróðurhúsinu sem munu standa yfir fram á sumar . Fyrstu paprikuplönturnar dafna vel undir LED ljósdíóðulömpunum og verða margvíslegar mælingar framkvæmdar meðan á tilrauninni stendur . \ 342 \ 200 \ 250 \ 342 \ 200 \ 250 Til að geta framleitt íslenskt grænmeti allt árið um kring er raflýsing grundvallaratriði með tilheyrandi raforkunotkun . Garðyrkjubændur nota mikið rafmagn en raforkunotun til gróðurhúsalýsingar í atvinnuskyni var um 62 GWst árið 2008 . \ 342 \ 200 \ 250 \ 342 \ 200 \ 250 Með ljósdíóðulömpunum gæti verið mögulegt að ná fram verulegum orkusparnaði sem dregur úr rekstrarkostnaði garðyrkjustöðva og lækkar jafnframt framtíðarniðurgreiðslur ríkisins . Orkusetur mun birta allar niðurstöður og kynna fyrir garðyrkjubændum um leið og staðfest tölfræðigögn liggja fyrir . Mynd : LED ljósdíóður , Wikipedia .